Moskvaning «Lokomotiv» jamoasi muxlislari jamoa prezidenti Olga Smorodskayaning lavozimini tark etishini mushakbozlik uyushtirish va qo‘shiqlar kuylash bilan nishonlashdi. Bu "bayram" jamoaning United South nomli fan-guruhi tomonidan YouTube portaliga joylashtirilgan. Smorodskaya 10 avgust kuni «Lokomotiv» prezidentligidan ketgani haqida rasman ma’lum qildi. Uning o‘rnini RFPL rahbari maslahatchisi Ilya Gerkus egallaydi. Smorodskaya jamoani 2010 yilning iyulidan buyon boshqarib kelayotgandi.